CELEX: 32012D0384
Language: et
Date: 2012-07-12 00:00:00
Title: 2012/384/EL: Komisjoni rakendusotsus, 12. juuli 2012 , millega muudetakse otsust 2009/11/EÜ Hispaanias kasutatavate searümpade liigitusmeetodite kinnitamise kohta (teatavaks tehtud numbri C(2012) 4711 all)

14.7.2012   
            
            
               ET
            
            
               Euroopa Liidu Teataja
            
            
               L 186/32
            
         KOMISJONI RAKENDUSOTSUS,
   12. juuli 2012,
   millega muudetakse otsust 2009/11/EÜ Hispaanias kasutatavate searümpade liigitusmeetodite kinnitamise kohta
   (teatavaks tehtud numbri C(2012) 4711 all)
   (Ainult hispaaniakeelne tekst on autentne)
   (2012/384/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ÜTK määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 2009/11/EÜ (2) lubati Hispaanias kasutada searümpade liigitamiseks nelja meetodit.
            
         
               (2)
            
            
               Hispaania on avaldanud, et uue tehnoloogia arengu ja Hispaanias lubatud kahe seadme uute versioonide väljatöötamise tõttu on vaja kõnealuseid uusi seadmeid kalibreerida, et saada uued valemid nende kasutamiseks Hispaanias.
            
         
               (3)
            
            
               Märkimisväärses hulgas Hispaania tapamajades ei ületa keskmine tapavõimsus aastas 500 siga nädala kohta. Seepärast on vaja selliste tapamajade tapavõimsusele sobivat searümba klassifitseerimismeetodit.
            
         
               (4)
            
            
               Hispaania on taotlenud komisjonilt luba kinnitada kolm uut searümpade liigitusmeetodit oma territooriumil ning on esitanud proovidissekteerimise üksikasjaliku kirjelduse, märkides põhimõtted, millel meetodid põhinevad, proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ettenähtud protokollis.
            
         
               (5)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Hispaanias neid liigitusmeetodeid kasutada.
            
         
               (6)
            
            
               Seega tuleks otsust 2009/11/EÜ vastavalt muuta.
            
         
               (7)
            
            
               Seadme või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (8)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2009/11/EÜ muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Hispaanias lubatakse searümpade liigitamiseks vastavalt nõukogu määruse (EÜ) nr 1234/2007 (4) V lisa punkti B.IV alapunktile 1 kasutada järgmisi meetodeid:
               
                           a)
                        
                        
                           seade „Fat-O-Meat’er (FOM)” ja sellega seotud hindamismeetodid, mille üksikasjad on esitatud lisa 1. osas;
                        
                     
                           b)
                        
                        
                           seade „Fully automatic ultrasonic carcass grading (Autofom)” ja sellega seotud hindamismeetodid, mille üksikasjad on esitatud lisa 2. osas;
                        
                     
                           c)
                        
                        
                           seade „Ultrafom 300” ja sellega seotud hindamismeetodid, mille üksikasjad on esitatud lisa 3. osas;
                        
                     
                           d)
                        
                        
                           seade „Automatic vision system (VCS2000)” ja sellega seotud hindamismeetodid, mille üksikasjad on toodud lisa 4. osas;
                        
                     
                           e)
                        
                        
                           seade „Fat-O-Meat’er II (FOM II)” ja sellega seotud hindamismeetodid, mille üksikasjad on esitatud lisa 5. osas;
                        
                     
                           f)
                        
                        
                           seade „AutoFOM III” ja sellega seotud hindamismeetodid, mille üksikasjad on esitatud lisa 6. osas;
                        
                     
                           g)
                        
                        
                           väikese joonlaua kasutamisega „käsitsimeetod (ZP)” ja sellega seotud hindamismeetodid, mille üksikasjad on esitatud lisa 7. osas.
                        
                     Esimese lõigu punktis g osutatud väikese joonlaua kasutamisega käsitsimeetodit ZP lubatakse üksnes tapamajades:
               
                           a)
                        
                        
                           kus keskmine tapavõimsus aastas ei ületa 500 siga nädala kohta ning
                        
                     
                           b)
                        
                        
                           mille tapmisliini töötlemisvõimsus on kuni 40 siga tunnis.
                        
                     
         
               2)
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud Hispaania Kuningriigile.
   
      Brüssel, 12. juuli 2012
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 299, 16.11.2007, lk 1.
   
      (2)  ELT L 6, 10.1.2009, lk 79.
   
      (3)  ELT L 337, 16.12.2008, lk 3.
   
      (4)  ELT L 299, 16.11.2007, lk 1.”
   
      LISA
      Otsuse 2009/11/EÜ lisasse lisatakse 5., 6. ja 7. osa:
      
         „5.   osa
         
         FAT-O-MEAT’ER (FOM II)
         
                     1.
                  
                  
                     Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Fat-O-Meat’er FOM II”.
                  
               
                     2.
                  
                  
                     Seade on mõõtesüsteemi Fat-O-Meat’er uus versioon. Seadmes „FOM II” on optiline noaga sond, sügavuse mõõtmise seadis (mõõtesügavus 0–125 mm) ning andmete kogumise ja analüüsimise paneel – Carometec 15tollise puutetundliku ekraaniga arvuti (Ingress Protection IP69K). Mõõtmistulemused teisendatakse hinnanguliseks tailihasisalduseks „FOM II” seadme abil.
                  
               
                     3.
                  
                  
                     Rümba tailihasisaldus arvutatakse järgmise valemiga:
                     Ŷ = 64,53 – 0,876 × X1 + 0,181 × X2
                     
                     kus:
                     
                                 Ŷ
                              
                              
                                 =
                              
                              
                                 rümba hinnanguline tailihasisaldus protsentides;
                              
                           
                                 X1
                                 
                              
                              
                                 =
                              
                              
                                 seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                              
                           
                                 X2
                                 
                              
                              
                                 =
                              
                              
                                 seljalihase paksus millimeetrites, mõõdetuna samal ajal ja samas kohas kui X1.
                              
                           Valem kehtib 60–120 kilogrammi (tapasooja rümba mass) kaaluvate rümpade puhul.
                  
               
            6.   osa
         
         AUTOFOM III
         
                     1.
                  
                  
                     Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „AutoFOM III”.
                  
               
                     2.
                  
                  
                     Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).
                  
               
                     3.
                  
                  
                     Rümba tailihasisaldus arvutatakse järgmise valemiga:
                     Ŷ = 68,44293415 – (0,35254288 × R2P10) – (0,31514342 × R2P15) – (0,19383319 × R2P16) + (0,02067879 × R3P3) + (0,03303812 × R3P5) + (0,02479771 × R3P6) + (0,02710736 × R3P7) + (0,02310621 × R3P9) – (0,07075210 × R4P10)
                     kus:
                     
                                 Ŷ
                              
                              
                                 =
                              
                              
                                 rümba hinnanguline tailihasisaldus protsentides,
                              
                           R2P10, R2P15, R2P16,R3P3, R3P5, R3P6, R3P7, R3P9 ja R4P10 on seadmega „AutoFOM III” mõõdetavad muutujad.
                  
               
                     4.
                  
                  
                     Mõõtepunkte on kirjeldatud komisjoni määruse (EÜ) nr 1249/2008 (1) artikli 23 lõike 4 kohaselt Hispaania poolt komisjonile esitatud protokolli II osas.
                     Valem kehtib 60–120 kilogrammi (tapasooja rümba mass) kaaluvate rümpade puhul.
                  
               
            7.   osa
         
         KÄSITSIMEETOD (ZP)
         
                     1.
                  
                  
                     Käesoleva osaga ettenähtud eeskirju kohaldatakse siis, kui searümpade liigitamiseks kasutatakse „käsitsimeetodit (ZP)”, mille puhul mõõdetakse väikese joonlauaga.
                  
               
                     2.
                  
                  
                     Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
                  
               
                     3.
                  
                  
                     Rümba tailihasisaldus arvutatakse järgmise valemiga:
                     Ŷ = 59,89 – 0,821 × F + 0,157 × M
                     kus:
                     
                                 Ŷ
                              
                              
                                 =
                              
                              
                                 rümba hinnanguline tailihasisaldus protsentides,
                              
                           
                                 F
                              
                              
                                 =
                              
                              
                                 pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel,
                              
                           
                                 M
                              
                              
                                 =
                              
                              
                                 nimmelihase (Musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                              
                           Käesolev valem kehtib 60–120 kg (tapasooja rümba mass) kaaluvate rümpade puhul.
                  
               
      
         (1)  ELT L 337, 16.12.2008, lk 3.”